Seaside Real Estate - Seaside Home for Sale with 4 bedrooms and 2 baths in the Seaside Lasalle/Ord Grove neighborhood - 2050 Mendocino St, Seaside, CA 93955
2050 Mendocino St, Seaside, CA 93955 Rapport sê: Wie praat waarheid oor grond? | Agri
Rapport sê: Wie praat waarheid oor grond?
Pres. Jacob Zuma se uitsprake oor grondhervorming, waaroor Rapport hiernaas berig, is rede tot kommer.
Zuma het Vrydag aan die Raad van Tradisionele Leiers gesê “een wet” is nodig om grondrestitusie sonder vergoeding te hanteer.
Zuma het onder meer gesê dat “swart partye” moet verenig om die Grondwet te verander sodat dit ont¬eiening sonder vergoeding moontlik maak.
Zuma se uitsprake kom slegs enkele dae nadat die ANC in die parlement eenparig teen ’n mosie van die EFF-leier, Julius Malema, gestem het dat die Grondwet verander word om onteiening sonder vergoeding moontlik te maak.
Dit is duidelik nie net gewone landsburgers wat stomgeslaan is deur Zuma se rondvallery oor die kwessie nie.
Derek Hanekom, oudpres. Nelson Mandela se eerste minister van landbou en grondsake, het Vrydag onthuts getwiet: “ANC-leiers is verplig om ANC-beleid te verdedig – die onteiening van grond sonder vergoeding is beslis nie ANC-beleid nie.”
Die ANC-hoofsweep, Jackson Mthembu, meen: “Om die Grondwet te blameer vir die vernederende stadige pas van grondhervorming is oneerlik en om ’n sondebok te soek. Ons het misluk, finish en klaar.”
Kan ’n mens gewone grondbesitters en boere verkwalik dat hulle geen idee meer het oor wat die regering en die ANC in die mou voer wat grond betref nie? Wie de hel, wonder ’n mens, praat die waarheid? Die president van die land of ’n minister in sy kabinet wat, volgens talle gerugte, in elk geval op pad uit is?
Waar laat dit boere en veral georganiseerde landbouorganisasies wat soos Omri van Zyl van Agri SA vandag in Weekliks doen, volhou dat rasionele en eerlike gesprekke met die regering die enigste manier is om die netelige kwessie van grondhervorming op te los?
Vir Hanekom en ander binne die ANC wat die grondwetlike weg tot grondhervorming voorop stel, is daar eintlik net twee opsies: Bedank uit die ANC, of raak ontslae van die president wat julle so in die verleentheid stel.
Want die sirkel van grondhervorming binne die raamwerk van die Grondwet kan nie gelyk rond én vierkantig wees nie.